# Bolet

Un bolet és l'aparell esporífer de diversos tipus de fongs superiors. La tipologia més familiar, que pertany a alguns ordres de la classe dels basidiomicets, consta d'un casquet esfèric que s'anomena barret o capell (pileus), sostingut per una cama o peu (estípit).

## Citacions

* La naturalesa sola és antiga i l'art més antic un bolet.
    (en anglès) Nature alone is antique, and the oldest art a mushroom.
       Sartor Resartus. Llibre II, capítol III. — Thomas Carlyle

## Dites populars

* A tot arreu se'n fa, de bolets, quan plou.
* Any de bolet, any d'ovelles esguerrades.(Ripoll)
* Bolet de maig mata el gavatx.
* De la carn, el moltó, i del bolet el rovelló.
* El bolet i el moixernó de l'octubre és el millor.
* Els bolets, menja'ls ben nets.(Manresa)
* Els millors bolets, tira'ls al femer.(Manresa)
    (var.) Els millors bolets, llença'ls al femer.
* L'aiguardent i el bolet, el primer és el que hi té dret.
* Lladres, bolets i conills, per la vora dels camins.
* Lo bolet terrerol, mai va tot sol.(Urgell. Segarra)
* Pertot es fan bolets, quan plou.(Figueres)
* Qui no vulgui menjar cucs que no mengi bolets.(Rubí)

## Cançons populars

* Pobres de segadorets / que encara segau civada! / Damunt sa vostra espinada / vos hi naixeran bolets.
          Canço popular mallorquina

## Endevinalles

* Alabat sia Déu, que crea les meravelles, cosa que només té un peu i més de dues-centes costelles.
* Petit i rodonxó per la terra es presenta: no té més que una cama i costelles més de trenta.
* Sentadet està don Panxo sentadet en una penya, de peus en té només que un, de costelles més de trenta.

## Frases fetes i locucions

* Clavar un bolet.
          Pegar una bufetada a algú.
* Estar tocat del bolet.
          Tenir manies, estar boig.
* Fer-s'hi bolets, a un lloc.
          Ésser molt brut.
* Mos se faran bolets a l'esquena!
          Expressió que es diu quan fa molt de temps que plou.

## Referències

* ↑ Dalbiac, Philip Hugh. Dictionary of Quotations (English). New York: The MacMillan, 1908.
* ↑ Espunyes, 2007.
* 1 2 3 4 5 6 7 8 9 10 Alcover, Antoni M.; Moll, Francesc de B. «bolet». A: Diccionari català-valencià-balear. Barcelona: IEC, 2002.
* 1 2 Parés i Puntas, 1999.
* 1 2 3 4 5 6 7 Gomis i Mestre, 2015, p. 127-129.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 8 octubre 2024].
* ↑ Cinc mil refranys catalans i frases fetes populars, 1965.
* ↑ Serra i Boldú, 1922.
* ↑ Castellví, 1956.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Espunyes, Joan. Dites, locucions i frases fetes. Proa, 2007. ISBN 978-84-8437-977-5.
* Castellví, Joan. Cinc-centes endevinalles / recollides, traduïdes, originals i versificades per Joan Castellví Cerdà (en català). 3a edició. Barcelona: Eler, 1956.
* Gomis i Mestre, Cels. Botànica popular catalana : dites i tradicions populars referents a les plantes (en català). La Bisbal d'Empordà: Sidillà, 2015 (Talaia clàssics, núm. 2). ISBN 9788494256462.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Serra i Boldú, Valeri. Enigmística popular: endevinalles i altres jocs d'esperit. Barcelona: Políglota, 1922 (Minerva. Col·lecció popular dels coneixements indispensables; 36).